Iwakken ad d-naf tifrat i wugur n lexsas deg tanga n umawal, amsuqqel yettuɣal dima ɣer wawalen ireṭṭalen i d-nerḍel seg tutlayin-nniḍen ladɣa di taɛrabt, tafransist, yettuɣal diɣ ɣer wawalnuten i d-snulfan akken ad tuɣal tutlayt-nneɣ d tanesbaɣurt. Rnu ɣer way-a tazrirt n tutlayin-a tibarraniyin am taɛrabt d tefransist ɣef tmaziɣt tessaweḍ-iten ad d-xelqen tumant iwumi neqqar arwas, daɣen ɣer usnulfu n tsukwin tinseddasin i ulac deg tutlayt.